@रायपुरः आगामी कुछ महीनों में प्रदेश में विधानसभा चुनाव होने वाले हैें। जिसकी तैयारियों में प्रदेश की प्रमुख विपक्षी पार्टी कांग्रेस से सीटों में दावेदारों का हुजूम उमड़ पड़ा है। बात राजधानी की अगर करें तो यहां की चार विधान सभा सीटों से कांग्रेस पार्टी से ही कई दावेदारों ने अपने फार्म भरे हैं। लेकिन टिकट के बटवारे में किसे जगह मिलती है ये तो कई समीकरणों को मिलाकर तय किया जाएगा। जिसमें जाति और धर्म का खासकर ध्यान रखा जाएगा। बात अगर राजधानी की करें तो यहां से अभी फिलहाल ज्यादा लोगों ने फाॅर्म नही भरा है। लेकिन शुरुआत में ही पार्टी के युवा नेता मनीष दयाल ने राजधानी के उत्तर विधानसभा क्षेत्र से अपना फाॅर्म दाखिल किया है। मनीष ईसाई समाज से आते हैं और अभी तक कैथलिक समाज से विधायकी के दावेदारी के लिए इनके समाज से ये अकेले दावेदार हैं। मनीष पूर्व में युवा कांग्रेस के प्रभारी, महामंत्री, मीडिया प्रभारी एवं प्रदेष प्रवक्ता रह चुके हैं।और अभी पीसीसी में प्रवक्ता है। मनीष को टिकट मिलेगा भी या नही ये भी बहस का विषय है। जहां देश-प्रदेश की राजनीति में जाति-धर्म, ऊंच-नीच, हिन्दू-मुसलमान की राजनीति इतनी हावी हो क्या वहाँ एक कैथलिक प्रात्यसी को कांग्रेस पार्टी विधायक का टिकट देगी। खास कर तब जब जितने के हिसाब से हिन्दू-मुसलमान, आदिवासी और दलितों के नाम पर वोट मगे जाने हो। खैर सभी दावेदारों में से किसको टिकट मिलता है और किसको मायूसी हाथ लगेगी ये तो टिकट बटवारे के बाद ही पता चलेगा। इसके अलावा इन्हीं की पार्टी से अभी और कई लोग दावेदारी के लिए तैयार हैं। जबकी सत्ताधारी पार्टी भाजपा से भी वर्तमान विधायक श्रीचंद सुंदरानी के अलावा आधा दर्जन दावेदारों की फेहरिस्त हैं। जिनमें से किसी एक के साथ अगर टिकट मिला तो मनीष का उसके साथ मुकाबला होगा। अब देखना ये होगा कि किसे किस क्षेत्र से टिकट मिलता है और कौन किसे पटकनी देता है।